**Samarbejdsaftale**

**vedrørende**

**Gennemførelse af energispareaktiviteter under Energiselskabernes Energispareindsats**

**For standardværdier**

**1. Parterne**

Imellem undertegnede,

Net- eller Distributionsselskab:

Navn

Adresse

CVR-nr.

Kontaktperson:

(i det følgende benævnt Net- eller Distributionsselskabet)

og medundertegnede,

Aktør:

Navn

Adresse

CVR-nr.

Kontaktperson:

(i det følgende benævnt Aktøren)

er indgået aftale om levering af dokumenterede realiserede energibesparelser i henhold til:

* Aftale af 16. december 2016 om Energiselskabernes energispareindsats mellem energi-, forsynings- og klimaministeren og net- og distributionsselskaberne inden for el, naturgas, fjernvarme og olie repræsenteret ved Dansk Energi, HMN GasNet, Dansk Gas Distribution, NGF Nature Energy, Dansk Fjernvarme, Foreningen Danske Kraftvarmeværker samt Energi- og olieforum
* Bekendtgørelse nr. 840 af 28/06/2017.

**2. Aftalens omfang**

Aktøren leverer realiserede energibesparelser til Net- eller Distributionsselskabet, som er opnået i forbindelse med Aktørens arbejde hos kunder inden for følgende målgrupper (f.eks. privatforbrugene, offentlig sektor etc.) og indsatstyper for spareaktiviteter:

* Målgruppe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Indsatstype:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aftalen omfatter levering af op til \_\_\_\_\_\_\_ kWh realiserede energibesparelser i perioden \_\_\_\_\_\_\_\_\_\_. Når dette mål er nået, aftales det mellem parterne, om aftalen fortsætter.

Aktøren gennemfører rådgivning og vejledning af sine kunder om de mest energieffektive løsninger. Rådgivningen kan ske ved aktørens egne medarbejdere. Målet med rådgivningen skal være, at kunderne i valgsituationen vælger energieffektivt udstyr i overensstemmelse med standardværdikataloget.

Aktøren skal være aktivt involveret i realiseringen af energibesparelsen og skal inden arbejdets gennemførelse aftales med kunden, at energibesparelsen overdrages til Net- eller Distributionsselskabet, og at den ikke kan overdrages til anden side. Aftalen med kunden skal være skriftlig og skal indgås inden realisering af energibesparelsen påbegyndes.

**2.1 Dokumentationskrav**

Aktøren skal dokumentere de realiserede energibesparelser i form af aftalerne med kunderne om retten til at indberette energibesparelsen, energibesparelsens størrelse og realiseringens gennemførelse. Dokumentationen skal til enhver tid være tilgængelig for det net- eller distributionsselskab, som har indberettet den konkrete besparelse og for såvel selskabets kvalitetssikring, kvalitetskontrol og audits som uvildig kontrol og stikprøver.

Energistyrelsen har derudover til enhver tid ret til at foretage stikprøve eller lignende og har adgang til at tjekke hos slutbrugeren, om energibesparelserne faktisk er gennemført, således som det fremgår af dokumentationen.

Dokumentationen skal som minimum indeholde:

* Entydig identificering af kunde, bør indeholde bbr nr. eller cvr nr.
* Dato, der dokumenterer, at aftale om overdragelse er indgået inden realiseringen er påbegyndt.
* Beskrivelse af, at aftalen vedrører "energiselskabernes energispareindsats”.
* Oplysning om, på hvilken måde selskabet/aktøren er involveret i realisering af det konkrete energispareprojekt (rådgivning / tilskud / vejledning) herunder tilskuddets størrelse i kr./kWh).
* Hvis der udbetales tilskud, eller aktøren yder rådgivning, skal fakturaen indeholde teksten ”Besparelsen er overdraget til ”navn på net- eller distributionsselskab”
* Dato for afslutning af realiseringen.

Betalingen bliver formidlet til kunden som følger: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opgørelsen af energibesparelsen skal ske efter gældende Standardværdikatalog, se www.svk.teknologisk.dk.

Registreringen og dokumentationen skal ske efter Net- eller Distributionsselskabets anvisninger og på udleverede skemaer, jf. bilag.

Dokumentationen skal opbevares i 5 år. Parterne har aftalt at dokumentationen overdrages til Net- eller Distributionsselskabet på følgende tidspunkt \_\_\_\_\_\_\_\_\_\_\_\_\_\_\_\_.

Net- eller Distributionsselskabet opnår rettigheden til at indrapportere de realiserede energibesparelser til Energistyrelsen. Aktøren ejer ikke besparelserne og kan derfor ikke overdrage de pågældende realiserede energibesparelser til andre.

Aktøren kender og overholder bestemmelserne om, at besparelsen fra en konkret energisparesag kun må overdrages til ét net- eller distributionsselskab

Aktøren skal i al omtale og markedsføring af indsatsen omtale ordningen som ”Energiselskabernes energispareindsats”

Hvis aftalen med kunden ikke indeholder oplysninger om at besparelsen overdrages til [selskabets navn] skal det fremgå af link i aftalen at oplysninger om samarbejdet med selskabet kan findes på aktørens hjemmeside.

Aktøren skal skriftligt oplyse kunden om, at persondata, f.eks. navn og adresse, bliver sammenkørt med energisparedata fra alle kunder i hele Danmark, med henblik på at identificere eventuelt dobbelt registrering af energibesparelser, jf. gældende energisparebekendtgørelse. Oplysninger til kunden herom skal ske som et led i den generelle opfyldelse af persondataforordningens oplysningspligter.

**3. Betaling**

Net- eller Distributionsselskabet betaler \_\_\_\_\_\_\_ kr. pr. realiseret og registreret kWh energibesparelse, ekskl. moms. Betalingen afregnes månedsvis bagud ved modtagelse af registreringsskemaer for de realiserede energibesparelser.

**4. Ikrafttrædelse og ophør**

Aftalen løber fra \_\_\_\_\_\_\_ til \_\_\_\_\_\_\_\_.

Aftalen kan opsiges af begge parter med et varsel på 3 måneder til udgangen af en måned.

Hver part erlægger deres ydelse indtil opsigelsestidspunktet.

Aftalen kan hæves med øjeblikkelig virkning, hvis myndighederne ændrer lovgrundlaget eller forudsætningerne for aftalen.

**5. Underskrifter**

Aftalen er underskrevet i to eksemplarer. Hver af parterne har modtaget et eksemplar.

|  |  |
| --- | --- |
| Dato  \_\_\_\_\_\_\_\_\_\_\_\_\_\_\_\_\_\_\_\_\_\_\_ | Dato  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |